CELEX: 62016CN0150
Language: sk
Date: 2016-03-14 00:00:00
Title: Vec C-150/16: Návrh na začatie prejudiciálneho konania, ktorý podal Curtea de Apel Craiova (Rumunsko) 14. marca 2016 – Fondul Proprietatea SA/Complexul Energetic Oltenia SA

6.6.2016   
            
            
               SK
            
            
               Úradný vestník Európskej únie
            
            
               C 200/8
            
         Návrh na začatie prejudiciálneho konania, ktorý podal Curtea de Apel Craiova (Rumunsko) 14. marca 2016 – Fondul Proprietatea SA/Complexul Energetic Oltenia SA
   (Vec C-150/16)
   (2016/C 200/13)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Craiova
   
      Účastníci konania pred vnútroštátnym súdom
   
   
      Žalobkyňa v prvom stupni a odvolateľka: Fondul Proprietatea SA
   
      Žalovaná v prvom stupni a odvolateľka: Complexul Energetic Oltenia SA
   
      Prejudiciálne otázky
   
   
            
               1.
            
            
               Predstavuje rozhodnutie valného zhromaždenia akcionárov, ktorým sa schválil zánik dlhu spoločnosti SC ELECTROCENTRALE GRUP SA voči spoločnosti COMPLEXUL ENERGETIC OLTENIA SA vo výške 28 709 475,13 RON, a to prostredníctvom prevodu aktíva namiesto platenia, t. j. odstúpenia majetku zapísaného pod č. 70301 v katastri nehnuteľností obce Chișcani v župe Brăila, a ktorým sa súčasne rozhodlo, že v prospech spoločnosti SC ELECTROCENTRALE GRUP SA sa uhradí rozdiel medzi trhovou hodnotou dotknutého majetku a hodnotou pohľadávky spoločnosti COMPLEXUL ENERGETIC OLTENIA SA, prijaté na základe hlasovania rumunského štátu, zastúpeného prostredníctvom Ministerul Economiei – Departamentul pentru energie, v postavení akcionára s účasťou 77,17 % na základnom imaní spoločnosti COMPLEXUL ENERGETIC OLTENIA SA, štátnu pomoc podľa článku 107 Zmluvy o fungovaní Európskej únie, t. j.: (i) ide o opatrenie financované štátom alebo z prostriedkov štátu, (ii) má selektívny charakter a (iii) môže ovplyvniť obchod medzi členskými štátmi?
            
         
            
               2.
            
            
               V prípade kladnej odpovede na prvú prejudiciálnu otázku, podlieha táto štátna pomoc oznamovacej povinnosti podľa článku 108 ods. 3 Zmluvy o fungovaní Európskej únie?